એમેઝોન આ સ્ટોર માટે તેણે વિકસાવેલી ટેકનોલોજીને ‘જસ્ટ વોકઆઉટ ટેકનોલોજી’ કહે છે. જે રીતે સેલ્ફ ડ્રાઇવિંગ કારમાં કોઈ ડ્રાઇવર ન હોવા છતાં કારની સિસ્ટમ વિવિધ સેન્સર્સની મદદથી તેની આસપાસની સ્થિતિનો પાકો ક્યાસ કાઢીને ક્યારે કઈ તરફ જવું તેના સચોટ નિર્ણય લેવા લાગી છે કંઈક એ જ રીતે રીટેલ સ્ટોરમાંની ’જસ્ટ વોકઆઉટ ટેકનોલોજી’માં પણ કમ્પ્યુટર લર્નિંગ, ડીપ લર્નિંગ અલ્ગોરીધમ અને સેન્સર્સનો ઉપયોગ થાય છે.